stanford-oval/wikipedia huggingface dataset:
ארין קרקוב
הערות שוליים

1 2 3 4  stlucas, Erin Krakow, Ethnicity of Celebs | EthniCelebs.com, ‏2019-04-18 (באנגלית אמריקאית)
1 2  Steeler, Leslie Gray (25 ביולי 2010). "Dreyfoos grad Krakow debuts tonight on "Army Wives"!". The Palm Beach Post. ארכיון מ-19 בספטמבר 2017. נבדק ב-16 בדצמבר 2017. ...25-year-old Erin Krakow, of Wellington... {{cite news}}:  (עזרה)
↑  "Erin Krakow". TVGuide.com. נבדק ב-11 באפריל 2019. {{cite web}}:  (עזרה)
↑  "Ann R Krakow, Delray Beach Public Records Instantly". ClustrMaps.com (באנגלית). אורכב מ-המקור ב-19 מרץ 2023. נבדק ב-7 במאי 2021. {{cite web}}:  (עזרה)
↑  "Elliott Krakow, D.C." www.wellness.com. נבדק ב-7 במאי 2021. {{cite web}}:  (עזרה)
↑  Krakow in Manwaring, Kurt (23 באפריל 2018). "10 questions with Erin Krakow". FromTheDesk.org. ארכיון מ-11 באפריל 2019. נבדק ב-11 באפריל 2019. {{cite web}}:  (עזרה)
↑  "Hallmark Channel's 'When Calls The Heart' Adds Cast; 'Cedar Cove' July Premiere Set". Deadline Hollywood. 12 ביוני 2013. נבדק ב-17 בינואר 2014. {{cite web}}:  (עזרה)
↑  "Hallmark's When Calls the Heart to Shoot this Summer in Colorado". Broadwayworld.com. 26 בספטמבר 2013. נבדק ב-17 בינואר 2014. {{cite web}}:  (עזרה)
↑  "Finding Father Christmas". Hallmark Movies & Mysteries. נבדק ב-8 בנובמבר 2016. {{cite web}}:  (עזרה)
↑  "Finding Father Christmas sets Hallmark Movie Records". Front Gate Media. 28 בנובמבר 2016. נבדק ב-26 באפריל 2017. {{cite web}}:  (עזרה)
↑  "Cocaine Godmother & Engaging Father Christmas Start Filming in Vancouver". "What's Filming". 5 ביוני 2017. נבדק ב-9 ביוני 2017. {{cite web}}:  (עזרה)
↑  Krakow, Erin [@erinkrakow] (1 ביולי 2017). "That's a wrap #EngagingFatherChristmas! I'm so grateful for the laughs, hard work, & surprises! @niallmatter @WendieMalick @hallmarkmovie" (Tweet) – via Twitter. {{cite web}}:  (עזרה)
↑  Krakow, Erin [@erinkrakow] (20 ביוני 2017). "Ian & Miranda scenes today! Just appreciating how talented, prepared, collaborative, & fun @niallmatter is. #EngagingFatherChristmas" (Tweet) – via Twitter. {{cite web}}:  (עזרה)
↑  Gunn, Robin (31 ביולי 2017). "Engaging Father Christmas:Behind the Scenes". RobinGunn.com. אורכב מ-המקור ב-3 באוגוסט 2017. נבדק ב-3 באוגוסט 2017. {{cite web}}:  (עזרה)
↑  Krakow, Erin [@erinkrakow] (2 במרץ 2018). "2016: #FindingFatherChristmas 2017: #EngagingFatherChristmas 2018: #InflatingFatherChristmas ・・・ Jk! @niallmatter & I are so excited to be back in Carlton Heath filming #MARRYINGFatherChristmas!" (Tweet) – via Twitter. {{cite web}}:  (עזרה)
↑  Krakow, Erin [@erinkrakow] (22 ביולי 2018). "#MarryingFatherChristmas coming atcha Nov 4 on @hallmarkmovie! @niallmatter @WendieMalick @plynnj @mikekopsa @JimmyThorburn @Julia_Benson @DirectedByDW" (Tweet) – via Twitter. {{cite web}}:  (עזרה)
| --- | --- |
בקרת זהויות :  LCCN: no2015088828  VIAF: 316568090   WorldCat (עם VIAF): 316568090
שמות פרטיים יהודיים בישראל

בשנותיה הראשונות של מדינת ישראל, התאפיינו שמות פרטיים יהודיים בישראל בעיקר בשמות תנ"כיים. בקרב בנות, היו נפוצים גם שמות של בנים עם תוספת של הסיומת עם האות ה'. מסוף המאה ה-19 ואילך, מעמדו של המקרא התבסס מאוד בתרבות העברית, ולצד שמות האבות, האמהות וגיבורי המקרא נכנסו גם שמות של דמויות נוספות מהמקרא, רבים מהשמות התנ"כיים היו בשימוש בגולה, אך הרצון היה להתרחק מהגולה, וכך פנו למאגר שמות תנ"כיים שלא היו מקובלים בגולה, כמו שמות השבטים - גד, דן; שמות של שופטים, כגון אהוד; שמות של מלכים אחרי הפילוג, כמו שאול, אסא, עומרי ושמות כמו איתמר. שמות שנלקחו ממאגר השמות בגולה זכו בישראל לכינוי או קיצור כדי להתרחק מן השמות הנפוצים בגולה - מושיק, יקי ואבי. בשל מחסור בשפה העברית בשמות לבנות, החלו לגייס שמות ממקורות שונים.
בשנות ה-50 למשל, יחסי ישראל–צרפת היו הדוקים ולכן השם "אורלי" נהיה נפוץ. ובתקופה מסוימת פורסם הספר 'האלה ענת', ובנות רבות בארץ נקראו 'ענת', אף שמדובר באלה כנענית[דרוש מקור].
שנות ה-60 התאפיינו בשמות ישראלים קצרים, ובשנים הללו התעצם מימד הילידות הארצישראלית והגבורה, והשמות מבטאים את החי, הצומח והדומם בארץ ישראל. באותה תקופה התחזקה גם השפה העברית, וכשם שהמציאו מילים לחיי היומיום, כך גם נולדו שמות ששיקפו את התפתחות השפה ובין השמות הפופולריים היו "אמיר" ו"אלון", "שי" ו"דרור", "ורד", "סיגל", "לימור" ו"טליה".
שנות ה-60 וה-70 התאפיינו בשתי קבוצות המבטאות שתי מגמות מנוגדות בחברה הישראלית: מחד, שמות 'חזקים' עם קונוטציה של עוצמה, אופייניים למדינה חדשה הגאה בכוחה, כמו "עוז", "אייל", "ברק", "כפיר" וכדומה. המגמה השנייה הושפעה מהתנועה העולמית של שנות ה-60 שדגלה בהתקרבות לטבע, הסתייגות ממלחמה ותקווה לעתיד טוב יותר, עם שמות כמו "גיל", "רון", "נועם", "גבע", "אורה", "גילה" ו"תקוה".
שנות ה-80 התאפיינו בשמות בינלאומיים דוגמת מ"שון" ו"תום", ועד "שרון", "בן" ו"אדם", סוציולוגים טענו שמגמה זו נבעה מהתקרבות ישראל אל העולם, בעקבות ספיר קופמן, מלכת היופי 1984, השם ספיר נהיה אחד השמות הנפוצים לבנות בישראל (כך גם בשנות ה-2000 בעקבות פריצתה של השחקנית אגם רודברג אגם נהייה שם נפוץ לבנות).
בשנות ה-90 התאפיינו שמות בשאיפתם להישמע מקוריים,[דרוש מקור] כגון "משי", "יהלי", "ליאם" ו"תאי".
בשנות האלפים נראית מגמה של חזרה לשמות עבריים, למשל תמר, יעל, יהונתן.
השמות הנפוצים בישראל לפי הלשכה המרכזית לסטטיסטיקה > 1940

בנות: רחל, אסתר, שרה, מרים, שושנה, חנה
בנים: יוסף, יעקב, משה, אברהם, דוד, יצחק
השמות הנפוצים בישראל לפי הלשכה המרכזית לסטטיסטיקה > 1940 > שמות נוספים

בנות: דליה, נורית, דורית, עפרה, עדנה, נחמה
בנים: יגאל, אמנון, אילן, יורם, בן
השמות הנפוצים בישראל לפי הלשכה המרכזית לסטטיסטיקה > 1950

בנות: רחל, שרה, מרים, שושנה, חנה
בנים: דוד, יוסף, משה, יעקב, אברהם, יצחק
השמות הנפוצים בישראל לפי הלשכה המרכזית לסטטיסטיקה > 1950 > שמות נוספים

בנות: כרמלה, רונית, ליאורה, אורנה, אורלי, איריס, איילה, סמדר
בנים: דורון, עופר, רון, רוני, אייל, אלי
השמות הנפוצים בישראל לפי הלשכה המרכזית לסטטיסטיקה > 1960

בנות: רחל, אסתר, מרים, שרה, אילנה
בנים: דוד, יוסף, אברהם, משה, יעקב, יצחק
השמות הנפוצים בישראל לפי הלשכה המרכזית לסטטיסטיקה > 1960 > שמות נוספים

בנות: דפנה, ורד, אסנת, סיגל, גלית, סיגלית, מירב, לימור, רויטל, שרית, שרון, טלי, טל, יפעת
בנים: גיל, ירון, רונן, אמיר, אלון, ארז, שי, דרור, גיא, ניר
השמות הנפוצים בישראל לפי הלשכה המרכזית לסטטיסטיקה > 1970

בנות: מיכל, ענת, מירב, שרון, סיגל, לימור
בנים: דוד, יוסף, משה, אברהם, יצחק, יעקב
השמות הנפוצים בישראל לפי הלשכה המרכזית לסטטיסטיקה > 1970 > שמות נוספים

בנות: קרן (מקום ראשון בשנת 1975), שרונה, דנה, ענבל, עדי, יפית, כרמית, שירה, מורן, ימית
בנים: יניב (מקום ראשון בשנת 1975), שי, אורן, כפיר, עמית, רועי, גלעד, אלעד, איתי
השמות הנפוצים בישראל לפי הלשכה המרכזית לסטטיסטיקה > 1980

בנות: מיטל, מיכל, קרן, יעל, ליאת, מור
בנים: דוד, רועי, משה, יעקב, שי, יניב
השמות הנפוצים בישראל לפי הלשכה המרכזית לסטטיסטיקה > 1980 > שמות נוספים

בנות: אלינור, אורטל, ליטל, מאיה, סיון, תהילה, עינב, נטלי, שירן, רותם, נטע, מור, שני, גל, קארין
בנים: עידן, עידו, עומר, נדב, עומרי, חן, תום
השמות הנפוצים בישראל לפי הלשכה המרכזית לסטטיסטיקה > 1990

בנות: מור, שני, עדי, רחל, חן
בנים: דניאל, דוד, משה, יוסף, אברהם, אור
השמות הנפוצים בישראל לפי הלשכה המרכזית לסטטיסטיקה > 1990 > שמות נוספים

בנות: בר, רוני, מור, גל, יובל, סתיו
בנים: בר, גל, חן
השמות הנפוצים בישראל לפי הלשכה המרכזית לסטטיסטיקה > 2000

בנות: נועה, שירה, עדי, עדן, שרה
בנים: דניאל, דוד, יוסף, משה, אברהם, רועי
השמות הנפוצים בישראל לפי הלשכה המרכזית לסטטיסטיקה > 2010

בנות: נועה, תמר, מאיה, שירה, טליה, שרה
בנים: דוד, נועם, אורי, יוסף, איתי, משה
השמות הנפוצים בישראל לפי הלשכה המרכזית לסטטיסטיקה > 2010 > שמות נוספים

בנות: יעל, הילה, מיכל, מרים, חנה, עדי, אסתר, אלה, רחל
בנים: אריאל, דניאל, אברהם, ישראל, יהונתן, עידו
השמות הנפוצים בישראל לפי הלשכה המרכזית לסטטיסטיקה > 2020

בנות: נועה, תמר, שירה, מאיה, יעל
בנים: נועם, אורי, איתי, דוד, יוסף
השמות הנפוצים בישראל לפי הלשכה המרכזית לסטטיסטיקה > 2020 > שמות נוספים

בנות: טליה, אביגיל, שרה, איילה, חנה
בנים: אריאל, דניאל, יהונתן, איתן, משה
ראו גם

שמות משפחה יהודיים
שמות ביהדות
האס (קבוצת מרוצים)

| --- | --- |

 מנהל קבוצה:  אייאו קומאטסו
 מייסד:  יוג'ין האס
 www.haasf1team.com
 עונת 2025 בפורמולה 1
 נהגים:  בריטניה אוליבר ברמן   צרפת אסטבן אוקון
 נהגי מבחן:  ברזיל פייטרו פיטיפלדי
 שלדה:  VF-25
 קריירת פורמולה 1
 מרוץ היסטורי ראשון:  גרנד פרי אוסטרליה 2016
 מרוץ היסטורי אחרון:  גרנד פרי אוסטרליה 2025
 מספר מרוצים:  191
 נקודות:  307
 פול פוזישן:  1
 הקפות מהירות:  3
 מקום בעונת 2024:  7 (58)
האס (באנגלית: Haas F1 Team) היא קבוצת מרוצים המתחרה בפורמולה 1, הנמצאת בבעלות יוג'ין (ג'ין) האס. הקבוצה אמורה הייתה להתחיל את פעילותה כבר בעונת 2015, אך לבסוף נדחתה התחלת הפעילות והיא הצטרפה לסבב בעונת 2016.
הנהלת הקבוצה יושבת בעיירה קנפוליס, הנמצאת כ-50 קילומטר משארלוט, קרוליינה הצפונית, בסמוך למשרדי קבוצת הנאסקר סטיוארט-האס הנמצאת בבעלות חלקית של יוג'ין האס. לקבוצה יש מתקנים גם במחוז אוקספורדשייר באנגליה, שנועדו לסייע לקבוצה בשינוע הרכבים בעת שהמרוצים מתקיימים באירופה.
היסטוריה

קבוצת מארוסיה הפסיקה את פעילות במהלך עונת 2014 עקב בעיות כלכליות. לאחר ההתמוטטות רכש יוג'ין האס את המבנים ששימשו את הקבוצה במחוז אוקספורדשייר, אנגליה על מנת שאלה ישמשו את הקבוצה החדשה שהקים במהלך המרוצים האירופאיים של הסבב. חברת דאלרה האיטלקית בנתה עבור הקבוצה את שלדת הרכבים בעונת הבכורה ואת המנועים סיפקה חברת פרארי. גונתר שטיינר, בעברו מנהל טכני בקבוצות יגואר ורד בול, מונה למנהל הקבוצה. בספטמבר הודיעה הקבוצה כי רומן גרוז'אן ינהג עבור הקבוצה החל מהעונה הבאה. חודש לאחר מכן הודיעה הקבוצה על החתמתו של אסטבן גוטיירס, ששימש נהג מבחן עבור קבוצת פרארי, לנהג השני.
במרוץ הבכורה של הקבוצה סיים גרוז'אן במקום השישי וצבר 8 נקודות ראשונות. גוטיירס נאלץ לפרוש לאחר שהתנגש בפרננדו אלונסו, פגיעה שהשביתה את אלונסו במרוץ השני בעונה. עד לסיום העונה צברה הקבוצה נקודות בשני מרוצים נוספים וסיימה במקום השמיני באליפות היצרנים . בסיום העונה החליף קווין מגנוסן את גוטיירס.
לקראת עונת 2019 חתמה הקבוצה על חוזה לשיתוף פעולה ארוך טווח עם חברת משקאות האנרגיה ריץ' אנרג'י ושמה שונה ל"ריץ' אנרג'י האס". במהלך חודש ספטמבר הופסק שיתוף הפעולה.
באוקטובר 2020 הודיעה הקבוצה כי בסיום העונה יעזבו גרוז'אן ומגנוסן את הקבוצה. במקומם הוחתמו ניקיטה מזפין ומיק שומאכר. בהקפה הראשונה של גרנד פרי בחריין התנגש גרוז'אן במעקה הבטיחות לאחר מגע עם מכוניתו של דניאיל קוויט, הרכב התפרק לשניים ועלה באש. גרוז'אן נחלץ בכוחות עצמו מהמכונית הבוערת וסבל מכוויות בידיו ובגבו. בעקבות הפציעה נאלץ להחמיץ את שני המרוצים שנותרו לסיום העונה ואת מקומו תפס פייטרו פיטיפלדי.
בעקבות הפלישה הרוסית לאוקראינה החליטה הקבוצה לבטל את חוזה החסות עם חברת אורלקלי הרוסית ואת החוזה של ניקיטה מזפין, ששוחרר מהקבוצה. את מקומו של מזפין תפס קווין מגנוסן, שחזר לאליפות אחרי שנה של הפסקה. בגרנד פרי בחריין דורג מגנוסן במקום השביעי ובסיום המרוץ דורג חמישי. מגנוסן דורג בעשירייה הראשונה גם בערב הסעודית, בעוד רכבו של שומאכר נפגע קשה בתאונה בחלק השני של מקצה הדירוג. שומאכר הוטס לבית חולים לבדיקות, למרות שמצבו היה טוב החליטה הקבוצה להתחרות במרוץ עם רכב אחד ולתת לשומאכר מנוחה. במקצה הדירוג לקראת גרנד פרי סאו פאולו, שהתקיים בתנאי מזג אוויר משתנים, השיג מגנוסן את הפול פוזישן הראשון עבור הקבוצה. במרוץ עצמו נאלץ לפרוש לאחר התנגשות עם דניאל ריקארדו.
בסיום העונה הודיעה הקבוצה על פרידה משומאכר. במקומו הוחתם ניקו הולקנברג.
לקראת עונת 2023 חתמה חברת מאניגרם על חוזה חסות עם הקבוצה במסגרתו שונה שם הקבוצה ל"מאניגרם האס". באוגוסט הודיעה הקבוצה על הארכת החוזה לשני הנהגים גם לעונת 2024.
הקבוצה סיימה את העונה במקום האחרון באליפות היצרנים עם 12 נקודות בלבד. בעקבות כך בתחילת ינואר 2024 הוחלט על סיום תפקידו של שטיינר באופן מיידי. את מקומו כמנהל הקבוצה תפס אייאו קומאטסו, ששימש כמנהל ההנדסה בקבוצה.
ב-11 באוקטובר, האס וטויוטה גאזו ראסינג (TGR) חתמו על שותפות טכנית. גאזו רייסינג תסייע בפיתוח וייצור של רכיבי שלדה וחלקים נוספים במכונית של האס, פיתוח אווירודינמי, ובסימולציות וייצור חלקים – תחומים שבהם האס נעזרת כיום בפרארי וביצרנית השלדות דלארה. בנוסף, טויוטה תתאים את מנהרת הרוח שלה לצרכים של האס, וכך תייעל את תהליך הפיתוח של הקבוצה.
הולקנברג ומגנוסן עתידים לעזוב את הקבוצה לאחר עונת 2024; הראשון יצטרף לקיק סאובר ויוחלף על ידי בוגר פורמולה 2 אוליבר ברמן, כיום נהג המילואים של הקבוצה.. אסטבן אוקון, נהגה של אלפין כיום, יצטרף אליו לאחר חמש עונות בקבוצה הצרפתית.
הערות שוליים

↑  World Motor Sport Council - Friday 11 April, Marrakech, FIA.com, 11 April 2014
↑  Kurt Busch: NASCAR team co-owner Gene Haas 'serious' about F1 team, stateman.com, 13 April 2014
↑  Haas F1 on schedule for 2016 debut after key acquisitions, bbc.com, 10 March, 2015
↑  Gene Haas eyes Dallara chassis tie-up for F1 entry, autosport.com, 14 April 2014
↑  Haas Formula 1 team announces Romain Grosjean as first driver, Autosport.com, 29 September 2015
↑  Haas F1 announces Gutierrez for 2016, motorsport.com, 31 October 2015
↑  Haas F1 Team Secures 2017 Driver Lineup by Signing Kevin Magnussen to Join Romain Grosjean, 11 November 2016
↑  Haas sign Rich Energy deal Sky Sport, 2 October 2018
↑  Haas cuts ties with title sponsor Rich Energy, ESPN, 9 September 2019
↑  Grosjean and Magnussen announce they are to leave Haas at the end of 2020, formula1.com, 22 October 2020
↑  Mazepin named as first Haas F1 driver for 2021, Motorsport.com, 1 December 2020
↑  Mick Schumacher to join Haas for 2021 season, BBC, 2 December 2020
↑  Grosjean escapes fireball shunt at Bahrain GP, MotorSport.com, 29 November 2020
↑  "זה נס שהוא חי": נהג פורמולה 1 נחלץ בנס מרכבו הבוער, באתר וואלה, 29 בנובמבר 2020
↑  Haas F1 team splits with Mazepin, Uralkali after Ukraine invasion, Motorsport.com, 5 March 2022
↑  Magnussen returns to Haas F1 team to replace Mazepin, Motorsport.com, 9 March 2022
↑  Magnussen: Fifth with "strongest midfield car" a "crazy" result, Motorsport.com, 20 March 2022
↑  Schumacher ruled out of Saudi Arabian GP after crash, Motorsport.com, 26 March 2022
↑  Magnussen masters timing at Interlagos to claim sensational maiden pole position in wet-dry Friday qualifying, Formula1.com, 11 November 2022
↑  Schumacher and Haas to part ways at the end of 2022, Formula1.com
↑  Haas signs new F1 title sponsorship deal for 2023, Motorsport.com, 21 October 2022
↑  The Haas team to retain Nico Hulkenberg and Kevin Magnussen in 2024, BBC, 24 August 2023
↑  Guenther Steiner leaves role as Haas Team Principal with immediate effect as Ayao Komatsu promoted, Formula1.com, 10 January 2024
↑  גאיה מלמד, פורמולה 1: רנו OUT טויוטה IN, באתר TheCar, ‏2024-10-13
↑  TOYOTA MOTOR CORPORATION, TGR and Haas Agree on Technical Partnership for the Future of the Automotive Industry —Providing Drivers, Engineers, and Mechanics Chances to Develop by Facing Challenges in the Pinnacle of Motorsports— | PRESS RELEASE, TOYOTA GAZOO Racing (באנגלית)
↑  Ollie Bearman to race for Haas in 2025, Formula 1® - The Official F1® Website (באנגלית)
↑  Hulkenberg to depart Haas at the end of 2024, Formula 1® - The Official F1® Website (באנגלית)
↑  Magnussen to leave Haas when contract expires, Formula 1® - The Official F1® Website (באנגלית)
↑  Haas confirm signing of Ocon on multi-year contract, Formula 1® - The Official F1® Website (באנגלית)
| --- | --- |
בקרת זהויות :  NKC: osa20231197115 
רומן גרוז'אן (מלפנים) במהלך גרנד פרי בחריין (2016)
בית הספר טביתא

#invoke:תבנית מידע
בית הספר טביתא ביפו (באנגלית: Tabeetha school in Jaffa) הוא בית ספר יסודי ותיכוני הפועל בחסות הכנסייה של סקוטלנד, ושוכן ברחוב יפת 21 ביפו.
תולדות בית הספר

בית הספר נוסד ב-16 במרץ 1863 בידי ג’יין ווקר-ארנוט (Jane Walker-Arnott) אשר הגיעה ליפו לראשונה ב-1858, ושימשה כמורה לבנותיו של הכומר ויליאם קרוז.
המוסד החל את דרכו בחדר בביתה של ווקר-ארנוט ביפו העתיקה, וכונה על שם טביתא, תלמידה תושבת יפו אשר נזכרה בברית החדשה. תחילה למדו במוסד 14 תלמידות נוצריות, מוסלמיות ויהודיות, ותוכנית הלימודים כללה קרוא וכתוב, תנ"ך ומלאכת תחרה. עבודות התחרה נשלחו לסקוטלנד ונמכרו בכנסי התרמה עבור בית הספר. פטר מצלר, ידידו של הברון פלטון פון אוסטינוב סייע לווקר-ארנוט, עד שעזב את ארץ ישראל ב-1869.
בית הספר התרחב, וב-1874 רכשה ווקר-ארנוט חלקת קרקע מחוץ לחומות יפו בסיועו של סוכן הנסיעות תומאס קוק, אשר מכר את ביתו בבית לחם ותרם את מחצית הפדיון בסך 45 לירות שטרלינג, עבור הקמת מבנה בית הספר החדש. על הקמת המבנה החדש כתב תומאס קוק כדלקמן:
"בשנת 1868 מצאתי את בית ספרה של מיס ארנוט בקומה השנייה של בית מגורים. החדר הורחב על ידה, אבל לא ענה תכניותיה הגדולות ולשאיפותיה. היה לי הכבוד לסייע לה בהבטחת מקום מצוין בו נמצא היום בית ספרה המכובד, ואשר את אבן הפינה שלו נבחרתי להניח ב-13 במרץ 1875. הוגש לי אז מגש עם פרחים יפים, ובמרכזו כף טייחים מכסף עם הקדשה. על אבן הפינה סופר שהובאה מביתו של שמעון הבורסקאי"
.
המבנה נבנה באבני חומות העיר, שפורקו ונהרסו, בשנים שקדמו לבנייתו. העלות הייתה 3,275 ליש"ט, והוא נחנך ב-1 בנובמבר 1875. הוא הוקם בסגנון האדריכלי העות'מאני שרווח בארץ ישראל באותה עת, כאשר הוא פונה אל רחוב יפת.
ב-21 במאי 1911 נפטרה ווקר-ארנוט ונקברה בבית הקברות הפרוטסטנטי הסמוך לבית הספר ממזרח. היא הורישה את המוסד לכנסייה של סקוטלנד המחזיקה בו מאז, וב-1912 הוקם בסמוך מבנה נוסף הקרוי על שמה של ווקר-ארנוט.
עם פרוץ מלחמת העולם הראשונה נעזב המוסד, והמבנה שימש כמפקדה לצבא הטורקי. לאחר שהבריטים כבשו את יפו, שימש הבניין את הצי המלכותי, ובאוקטובר 1919 שב לשמש כבית ספר.
מאז 2010 מנוהל בית הספר בידי עמותה רשומה בישראל, ונתמך על ידי אגודת ידידים (Friends of Tabeetha) שמושבה בסקוטלנד.
בית הספר כיום

בבית הספר לומדים כ-330 תלמידים בני כ-40 לאומים שונים. כשני שלישים מהם הם תושבי יפו, והיתר הם ילדיהם של אנשי עסקים וסגל דיפלומטי המתגוררים בתל אביב ובסביבתה.
למעלה ממחצית התלמידים בבית הספר הם נוצרים, כשליש מהם מוסלמים, 5% מהם יהודים והיתר בני דתות אחרות. 
גם אנשי הסגל נמנים עם לאומים ודתות שונות ומגויסים לעבודה ישירות בידי המוסד, אך מנהל בית הספר מתמנה על ידי הכנסייה של סקוטלנד.
שפת ההוראה המרכזית בבית הספר היא אנגלית, והתלמידים נבחנים בבחינות בגרות של משרד החינוך הבריטי.
הערות שוליים

↑  History of Tabeetha
↑  רבת מעשים טובים ומרבה בגמילות חסדים
ג’ין ווקר-ארנוט
צרפודה

| צרפודה |
| --- | --- |
 שלד של כסמוזאורוס (צרטופסים)
תקופה
דוגר–קרטיקון עליון, 169–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
שם מדעי
 Cerapoda

שחזור של איגואנודון
צרפודה (שם מדעי: Cerapoda) היא תת-סדרה של דינוזאורים בעלי אגן דמוי עוף מהם התפתחו רוב המינים חסרי השריון: האורניתופודה והמרגינוצפליה.
ובייחוד קבוצות ההדרוזאוריים בעלי מקור הברווז, הפכיצפלוזאורים בעלי הראשים דמויי הקסדה והצרטופסים בעלי מקור התוכי והעטרה.
הם באו במגוון גדלים, מדינוזאורים קטנים באורך 60 סנטימטרים (2.0 רגל) ועד לדינוזאורים ענקים באורך 16 מטרים (52 רגל).
כולם היו צמחוניים. הם נכחדו בסוף תקופת הדינוזאורים כ-66 מיליון שנה לפני זמננו בסוף תקופת הקרטיקון.
מיון

אינפרא-סדרה אורניתופודה (Ornithopoda)
משפחה היפסילופודוניים (Hypsilophodontidae)
משפחה דריוזאוריים (Dryosauridae)
משפחה רבדודוניים (Rhabdodontidae)
משפחה קמפטוזאוריים (Camptosauridae)
משפחה איגואנודונטידים (Iguanodontidae)
משפחה הדרוזאוריים (Hadrosauridae)
קבוצה מרגינוצפליה (Marginocephalia)
אינפרא-סדרה פכיצפלוזאורים (Pachycephalosauria)
משפחה הומלוצפליים (Homalocephalidae)
משפחה פכיצפלוזאוריים (Pachycephalosauridae)
אינפרא-סדרה צרטופסיה (Ceratopsia)
משפחה צ'אויאנגזאוריים (Chaoyangsauridae)
משפחה פסיטקוזאוריים (Psittacosauridae)
משפחה ארכאוצרטופיים (Archaeoceratopsidae)
משפחה בגצרטופסיים (Bagaceratopsidae)
משפחה פרוטוצרטופסיים (Protoceratopsidae)
משפחה לפטוצרטופסיים (Leptoceratopsidae)
משפחה צרטופסיים (Ceratopsidae)
הצפנה מקצה-לקצה

הצפנה מקצה-לקצה היא מערכת תקשורת שבה רק הצדדים המשתתפים בשיחה יכולים לקרוא את ההודעות. למעשה, נמנעת האזנה של צד שלישי וגורמים שאינם מהווים חלק מן השיחה - כגון: ספקי אינטרנט, ספקי תקשורת סלולרית, ואפילו מספק התקשורת עצמו, מלגשת למפתחות ההצפנה הדרושים כדי לפענח את השיחה. מערכות אלו נועדו למנוע כל ניסיון של מעקב או שינוי של המידע המועבר משום שאף צד שלישי לא יכול לפענח את הנתונים שמועברים או מאוחסנים. למשל, חברות שמיישמות הצפנה מקצה לקצה אינן יכולות למסור טקסטים של לקוחותיהם לרשויות.
חילופי מפתחות

במערכת הצפנה מקצה לקצה מפתחות ההצפנה חייבים להיות ידועים רק לצדדים המתקשרים. כדי להשיג מטרה זו, מערכות הצפנה מקצה לקצה יכולות להצפין מידע באמצעות מחרוזות מידע הנקראים סוד משותף מראש (PGP), או סוד חד פעמי (DUKPT (אנ')) הן גם יכולות לעשות שימוש בפרוטוקול דיפי-הלמן (OTR, סיגנל).
שימושים מודרניים

מספר דוגמאות למערכות שכוללות הצפנה מקצה לקצה כברירת מחדל כוללות את: PGP, OTR, וואטסאפ, iMessage ,סיגנל, FaceTime ועוד.
נכון לשנת 2016, מערכות תקשורת מבוססות שרתים אינן כוללות הצפנה מקצה לקצה. מערכות אלו יכולות להבטיח הגנה רק על התקשורת שבין תוכנת הלקוח לשרת, משמע המשתמשים צריכים לסמוך על צד שלישי המפעיל את השרת. הצפנה מקצה לקצה נחשבת לבטוחה מכיוון שהיא מורידה את מספר הצדדים שיכולים להתערב או לפגום בהצפנה. במקרה של מסרים מיידיים משתמשים יכולים להשתמש בתוכנת צד שלישי (כגון: פידג'ין) כדי ליישם מערכות הצפנה מקצה לקצה (כגון: OTR) על גבי פרוטוקול שאינו מאפשר הצפנה מקצה לקצה.
מספר מערכות שאינן מיישמות הצפנה מקצה לקצה, למשל: Lavabit ו־Hushmail מתארות את עצמן ככאלה המציעות הצפנה "מקצה-לקצה" בשעה שהן לא מספקות הצפנה מקצה לקצה. מערכות אחרות כגון: טלגרם ו־Google Allo בוקרו על כך שהן מציעות הצפנה מקצה לקצה אך לא מאפשרות אותה כברירת מחדל.
מגבלות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מגבלות > דלתות אחוריות

חברות עשויות מרצונן או שלא מרצונן להכניס דלת אחורית לתוכנה שלהן שתאפשר להן לגשת למפתחות ההצפנה וכך לעקוף את מערכת ההצפנה ולפענח את ההודעות לגמרי. בשנת 2013 מידע שהודלף על ידי אדוארד סנודן, הראה שיש דלת אחורית בתוכנת סקייפ שמאפשרת לחברת מיקרוסופט לשלוח את כל תוכן הודעות המשתמשים לסוכנות לביטחון לאומי של ארצות הברית, למרות שתוכן ההודעות היה מוצפן מקצה לקצה מבחינה רשמית.
ראו גם

End to End Encryption - DIgitalWhisper
Pretty Good Privacy
Off-the-Record Messaging
פרוטון מייל
הערות שוליים

↑  לקסיקון ההאקר: מהי הצפנה מקצה-לקצה?, באתר WIRED
↑  מיקרוסופט איפשרה לסוכנות לביטחון לאומי של ארצות הברית גישה להודעות מוצפנות של משתמשים בסקייפ, באתר הגארדיאן
מנחם קלמנזון

| --- | --- |

 לידה:  1987 (בן 38 בערך) 
 מדינה:  ישראל 
 פרסים והוקרה:  פרס ישראל (2024) 
 
מנחם עמי קלמנזון (נולד ב-1987) הוא חתן פרס ישראל לשנת תשפ"ד בתחום תקומה - גבורה והצלה. עם פרוץ טבח שבעה באוקטובר הצטרף לאחיו אלחנן ויצא לסייע לתושבי עוטף עזה, בהמשך הצטרף איתיאל זוהר, בן אחותם, לצוות שכונה צוות אלחנן. הצוות חילץ מקיבוץ בארי כמאה מבני הקיבוץ. תוך כדי החילוץ נפגע אחיו אלחנן מאש אחד המחבלים, ונהרג. על פועלם בבלימת הטבח וחילוץ התושבים, זכו חברי הצוות בפרס ישראל לגבורה אזרחית לשנת ה'תשפ"ד.
ביוגרפיה

מנחם הוא בנם של הרב בני קלמנזון, נשיא ישיבת עתניאל ויוכי קלמנזון (לבית מרק). מנחם גדל ביישוב פסגות ולאחר מכן משפחתו עברה ליישוב עתניאל. נקרא מנחם עמי על שם הרב מנחם פרומן והרב עמי עולמי.
מנחם הוא בוגר ישיבת ההסדר עתניאל שם למד ולימד. שירת במהלך שירותו הצבאי כלוחם בחיל התותחנים.
במהלך שבע שנותיו בישיבה היה שותף בעריכת הספר "על מה אבדה הארץ" העוסק בניתוחו של הרב בני קלמנזון לתפיסתם של חז"ל לחורבן בית שני ולאטימות האמונית והקרע החברתי שהוביל לחורבן.
בשנת 2009 התחתן מנחם עם אשתו אילת (לבית נוימן) ונולדו להם חמש בנות. מנחם הוא מחנך ורב בישיבה התיכונית אור עתניאל ובעל הסמכה לרבנות. מנחם מתנדב במסגרת כיתת הכוננות של עתניאל שנים ארוכות, בעקבות כך, בזמן המתקפה על עוטף עזה היה לו ניסיון של כ-16 שנים כלוחם כיתת כוננות.
דודו, הרב מיכי מרק, נרצח בפיגוע הירי בכביש 60 ב-2016. בן דודו פדיה, בנו של הרב מיכי מרק, נהרג מאוחר יותר בקרבות ג'באליה במלחמת חרבות ברזל.
במהלך מלחמת חרבות ברזל הצטרף מנחם כחבר הנהלה לפורום הגבורה הפועל לחיזוק הנחישות בלחימה. במסגרת פעילותו היה שותף לפרויקט האחדות והלכידות בין מטה החטופים, פורום תקווה ופורום הגבורה ואמהות הלוחמים.
במתקפת הפתע

כששמעו האחים אלחנן ומנחם קלמנזון בבוקר 7 באוקטובר על טבח שבעה באוקטובר, הגיעו עצמאית לאזור עוטף עזה ונטלו חלק בקרבות. הם נלחמו בקיבוץ בארי משעה 18:00 בערב, ואיתיאל, אחיינם, הצטרף אליהם מעט מאוחר יותר.
הצוות נלחם כ-16 שעות, והתמקד בחילוץ תושבים. משעות הערב ועד הבוקר שלמחרת עברו שלושת חברי הצוות בין בתי הקיבוץ, מוכוונים בבני משפחה ומכרים שדיווחו להם על מיקומי אזרחים. הם נכנסו לבתי המשפחות שהיו נצורות בממ"דים, חילצו בכל פעם משפחה אחת ושבו לחילוץ נוסף, וכך חילצו כמאה מתושבי הקיבוץ.
ב־10:15 בבוקר ביום ראשון נתקלו במחבל לבוש שחור שהתחבא בפינת אחד הבתים ופתח בירי לעבר אלחנן בצרור. אלחנן צעק 'הותקלתי' ונפל ליד פתח הבית. חבריו לצוות ירו על המחבל וחילצו את אלחנן כשהוא ללא הכרה. לאחר הגעה של כוח צה"ל שנתן חיפוי, אלחנן פונה לתאג"ד, שם המתינו לפינויו במסוק לבית חולים, אולם נאלצו לקבוע את מותו במקום.